**Prijímacie skúšky – kritériá pre školský rok 2014/2015**

**Študijný odbor 4236 M ekonomika pôdohospodárstva**

**Prihlášky na štúdium v tomto študijnom odbore 4236 M treba doručiť do 20. 4. 2014**

**Prijímacie skúšky budú v termíne 12. 5. 2014 a 15. 5. 2014**

***Informácie o prijímacích skúškach***

***1. Študijný odbor ekonomika pôdohospodárstva***

Prijímacia skúška pozostáva zo **slovenského jazyka a biológie**

**Požiadavky NA PRIJíMACIE POHOVORY zo slovenského jazyka a literatúry**

Žiaci vypracujú test zo slovenského jazyka a literatúry. Cieľom testu je preveriť jazykové kompetencie žiaka (vo fonetike, pravopise, morfológii, lexikológii, syntaxi, ortografii a štylistike), zvládnutie literatúry a teórie literatúry (literárne druhy, literárne žánre, výrazové prostriedky umeleckého štýlu), intelektuálnych a logických zručností.

**V testoch sú použité dva typy úloh:**

* úlohy s výberom odpovede
* úlohy s krátkou odpoveďou

Každá úloha je hodnotená jedným bodom, počet otázok je 20, celkový maximálne možný počet dosiahnutých bodov je 20.

**POŽIADAVKY NA PRIJÍMACIE POHOVORY Z BIOLÓGIE**

Žiaci budú vypracovávať test z prírodopisu, ktorý bude mať 20 otázok a na každú otázku budú mať k dispozícii 3 odpovede. Výberom správnej odpovede získajú 1 bod. Maximálny počet získaných bodov za daný test je 20 bodov.

V teste budú zahrnuté základné poznatky z prírodopisu na druhom stupni základnej školy (bunka, pletivá a tkanivá, rastlinný a živočíšny systém, biológia človeka a náuka o životnom prostredí).

Okrem toho môže získať za priemer známok na konci školského roka v 8. ročníku základnej školy a v 1. polroku 9. ročníka základnej školy tento počet bodov :

 1,000 - 1,200 = **30 bodov**

 1,201 - 1,250 = **28 bodov**

1,251 - 1,500 = **26 bodov**

1,501 - 1,750 = **23 bodov**

 1,751 – 2,000 = **20 bodov**

2,001 – 2,250 = **17 bodov**

2,251 – 2,500 = **14 bodov**

2,501 – 2,750 = **11 bodov**

2,751 – 3,000 = **8 bodov**

nad 3,001 = **5 bodov**

 Priemer je určený z predmetov vyučovací jazyk až chémia. Ak má uchádzač hodnotenie z viacerých cudzích jazykov, použije sa lepšie z nich.

Ďalej môže žiak získať body za krajské kolo jazykovej alebo inej olympiády nasledovne: **10 bodov** za 1. miesto, **8 bodov** za 2. miesto, **6 bodov** za 3. miesto, **5 bodov** – účasť na krajskom kole.

 **Počet bodov za celoslovenské testovanie žiakov 9. ročníkov ZŠ**

|  |  |  |  |
| --- | --- | --- | --- |
| Výsledky testovania SJL v percentách | Počet získaných bodov | Výsledky testovania MAT v percentách | Počet získaných bodov |
| **100 %- 90 %** | **10** | **100 %- 90 %** | **10** |
| **89 % - 80 %** | **9** | **89 % - 80 %** | **9** |
| **79 % - 70 %** | **8** | **79 % - 70 %** | **8** |
| **69 % - 60 %** | **7** | **69 % - 60 %** | **7** |
| **59 % - 50 %** | **6** | **59 % - 50 %** | **6** |
| **49 % - 40 %** | **5** | **49 % - 40 %** | **5** |
| **39 % - 30 %** | **4** | **39 % - 30 %** | **4** |
| **29 % - 20 %** | **3** | **29 % - 20 %** | **3** |
| **19 % - 15 %** | **2** | **19 % - 15 %** | **2** |
| **14 % - 10 %** | **1** | **14 % - 10 %** | **1** |
| **9 % - 0 %** | **0** | **9 % - 0 %** | **0** |

Maximálny počet bodov zo všetkých sledovaných častí, ktorý môže žiak dosiahnuť,

je 100 bodov (40 bodov prijímacia skúška + 30 bodov prospech + 20 bodov testovanie +10 bodov účasť na olympiádach).

V prípade rovnosti bodov rozhoduje o prijatí vyšší počet bodov dosiahnutý na prijímacej skúške a v prípade opätovnej rovnosti bodov rozhoduje o prijatí lepší študijný výsledok v  9. ročníku základnej školy a v prípade ďalšej rovnosti lepší študijný výsledok na konci 8. ročníka základnej školy.

Podmienkou prijatia je **úspešné vykonanie prijímacej skúšky a celkový dobrý zdravotný stav.**